דוכס יורק

דוכס יוֹרְק (באנגלית: Duke of York) הוא תואר אצולה בריטי, המוענק באופן מסורתי לבן (הזכר) השני של המונרך הבריטי. התואר נקרא על שם העיר יורק שבאנגליה.

התואר "דוכס יורק" נוצר לראשונה כתואר אצולה אנגלי ב-6 באוגוסט 1385, אז המלך אדוארד השלישי העניק אותו לבנו הרביעי, אדמונד מלאנגלי. התואר עבר במשפחתו של אדמונד (שנקראה בית יורק) במשך ארבעה דורות, עד שאדוארד פלנטג'נט, דוכס יורק, הוכתר ב-1461 למלך אנגליה, ובכך התואר "התמזג עם הכתר" וחדל להתקיים.

מאז התואר נוצר מחדש לא פחות מעשר פעמים, שלוש מתוכן בתור התואר המשולב "דוכס יורק ואולבני". בכל אחת מהפעמים האלה, היפותטית הדוכס יכול היה להוריש את התואר לבניו (אם כי לא לבנותיו), אבל בפועל זה לא קרה: חמש פעמים דוכס יורק הפך למלך, וארבע פעמים הדוכס מת בלי ילדים חוקיים.

בדרך כלל התואר ניתן לבנו השני של המלך, שלא צפוי לרשת את הכתר. באופן חריג, המלכה ויקטוריה העניקה את התואר בשנת 1892 לא לבנה השני, הנסיך אלפרד, אלא לנכדהּ, הנסיך ג'ורג' מוויילס. הנסיך ג'ורג' אומנם היה בן שני, אבל ב-1892 אחיו הבכור, הנסיך אלברט ויקטור, כבר היה מת, והנסיך ג'ורג' היה צפוי להיות המלך העתידי.

הפעם האחרונה בה נוצר התואר הייתה כאשר המלכה אליזבת השנייה העניקה לבנה השני, הנסיך אנדרו, את תואר הדוכס מיורק בשנת 1986. עם זאת, באוקטובר 2025 הנסיך אנדרו הודיע שלא ישתמש עוד בתואר "הדוכס מיורק", והמלך צ'ארלס השלישי הסיר את שמו של אנדרו מרשומת האצולה , בשל מעורבותו של אנדרו בפרשת ג'פרי אפשטיין. דה יורה אנדרו הוא עדיין הדוכס מיורק, אם כי אסור לו להשתמש בתואר הזה במסמכים רשמיים, ותאורטית אם ייוולד לו בן זכר הוא יירש את התואר.

האדם שהחזיק בתואר בפרק הזמן הארוך ביותר הוא ריצ'רד פלנטג'נט, שהיה דוכס יורק במשך 45 שנים ו-66 ימים, והוא היה יכול להחזיק זמן רב עוד יותר אלמלא נפל בקרב וייקפילד.

העיר ניו יורק קרויה על שם התואר; השם הזה ניתן לעיר בשנת 1664, כשהייתה חלק מהאימפריה הקולוניאלית האנגלית, לכבודו של ג'יימס סטיוארט, דוכס יורק, לימים המלך ג'יימס השני.

רשימת דוכסי יורק
יצירה ראשונה של התואר
מספרתמונהשם(תקופת חיים)תחילת כהונהסיום כהונהייחוסשלט הרלדי נישואים1105x105 פיקסליםאדמונד מלאנגלי(1341–1402)6 באוגוסט 13851 באוגוסט 1402בנו של המלך אדוארד השלישי93x93 פיקסליםאיזבלה מקסטיליהג'ואן הולנד2118x118 פיקסליםאדוארד מנוריץ'(1373–1415)1 באוגוסט 140225 באוקטובר 1415בנו של אדמונד מלאנגלי93x93 פיקסליםפיליפה דה מוהון3103x103 פיקסליםריצ'רד פלנטג'נט(1411–1460)25 באוקטובר 141530 בדצמבר 1460נכדו של אדמונד מלאנגלי93x93 פיקסליםססילי נוויל4103x103 פיקסליםאדוארד פלנטג'נט(1442–1483)30 בדצמבר 14604 במרץ 1461בנו של ריצ'רד פלנטג'נט88x88 פיקסלים
בשנת 1461 אדוארד פלנטג'נט הוכתר למלך אנגליה (כאדוארד הרביעי), וכך התואר חזר לכתר בפעם הראשונה.

 יצירות מאוחרות יותר 
מס' יצירהתמונהשם(תקופת חיים)תחילת כהונהסיום כהונה וסיבהשלט הרלדיבנו השני של המלךנישואים2104x104 פיקסליםריצ'רד משרוסברי(1473–?)28 במאי 1474לא ברור מתיהדוכס נעלם ב-148393x93 פיקסליםאדוארד הרביעיאן דה מוובריי3122x122 פיקסליםהנרי טיודור(1491–1547)31 באוקטובר 149421 באפריל 1509הפך למלך הנרי השמיני93x93 פיקסליםהנרי השביעי4100x100 פיקסליםצ'ארלס סטיוארט(1600–1649)6 בינואר 160527 במרץ 1625הפך למלך צ'ארלס הראשון93x93 פיקסליםג'יימס הראשון596x96 פיקסליםג'יימס סטיוארט(1633–1701)27 בינואר 16446 בפברואר 1685הפך למלך ג'יימס השני113x113 פיקסליםצ'ארלס הראשוןאן היידמרי ממודנהבתקופה הג'ורג'יאנית היה תואר בשם "דוכס יורק ואולבני", רשימת דוכסים אלו בהמשך6122x122 פיקסליםהנסיך ג'ורג'(1865–1936)24 במאי 18926 במאי 1910הפך למלך ג'ורג' החמישי93x93 פיקסליםאדוארד השביעימרי מטק7123x123 פיקסליםהנסיך אלברט(1895–1952)4 ביוני 192011 בדצמבר 1936הפך למלך ג'ורג' השישי93x93 פיקסליםג'ורג' החמישיאליזבת בווס-ליון889x89 פיקסליםאנדרו מאונטבאטן-וינדזור(1960–)23 ביולי 1986מכהן93x93 פיקסליםאליזבת השנייהשרה פרגוסון
כמו כן, בשנת 1725 ג'יימס פרנסיס אדוארד סטיוארט, שטען להיות המלך החוקי של אנגליה (לפי סדר הירושה היעקוביטי), "העניק" לבנו השני הנרי בנדיקט את תואר הדוכס מיורק. בפועל סטיוארט ומשפחתו חיו בגלות ברומא, והתארים שיצרו לא הוכרו באנגליה.

 דוכסי יורק ואולבני 
תואר הדוכס מיורק, שהוא תואר אצולה אנגלי, נחשב כמקביל לתואר הסקוטי דוכס אולבני, שגם אותו נהוג להעניק לבנו השני של המלך (במקרה זה מלך סקוטלנד). לכן לאחר שאנגליה וסקוטלנד התאחדו למדינה אחת – ממלכת בריטניה הגדולה, הוחלט לאחד גם את שני התארים לתואר אחד, "דוכס יורק ואולבני" . שלושה דוכסים נשאו בתואר הזה:
מס' יצירהתמונהשם(תקופת חיים)תחילת כהונהסיום כהונהשלט הרלדיייחוס1100x100 פיקסליםארנסט אוגוסט מהנובר (1674–1728)29 ביוני 171614 באוגוסט 172893x93 פיקסליםאחיו של המלך ג'ורג' הראשון2111x111 פיקסליםהנסיך אדוארד (1739–1767)1 באפריל 176017 בספטמבר 176793x93 פיקסליםנכדו של המלך ג'ורג' השני3104x104 פיקסליםהנסיך פרדריק(1763–1827)27 בנובמבר 17845 בינואר 182793x93 פיקסליםבנו של המלך ג'ורג' השלישי
משלושתם רק הנסיך פרדריק היה נשוי, לנסיכה פרדריקה שארלוט  מפרוסיה, אך לא היו להם ילדים. לכן לאחר פטירותיהם של כל שלושת הדוכסים, תאריהם חזרו לכתר.

 ראו גם 
 דוכסית יורק
 רוזן יורק

קישורים חיצוניים

 הערות שוליים 

*
יורק, דוכס
יורק, דוכס
קטגוריה:יורק